ກອງປະຊຸມປາຖະກະຖາເຜີຍແຜ່ສະພາບ ການພັດທະນາເສດຖະກິດ-ສັງຄົມຂອງ ສ ກູບາ.
ໃນຕອນເຊົ້າຂອງວັນທີ 19 ຕຸລາ 2016, ທີ່ສະໂມສອນໃຫຍ່ ສມປຊ ໄດ້ຈັດກອງປະຊຸມປາຖະກະ ຖາເຜີຍແຜ່ສະພາບການພັດທະນາເສດຖະກິດ-ສັງຄົມຂອງ ສ ກູບາຂຶ້ນ, ໃຫ້ກຽດເຂົ້າຮ່ວມໃນພິທີດັ່ງກ່າວມີ ທ່ານ ປທ ອຸບົນ ມະຫາໄຊ ຮອງຫົວໜ້າ ສມປຊ, ທ່ານ ສູນທອນ ສິຣິສັກ, ກຳມະການສະມາຄົມມິດຕະ ພາບລາວ-ກູບາ, ພ້ອມນັ້ນ, ຍັງມີຫົວໜ້າຫ້ອງການ, ຫົວໜ້າກົມ, ຮອງກົມ, ພະນັກງານ, ຄູ-ອາຈານ ແລະ ນັກສຶກສາທົ່ວ ສມປຊ ເຂົ້າຮ່ວມຢ່າງພ້ອມພຽງ.
ສະຖາບັນດິດວິທະຍາສາດສັງຄົມແຫ່ງຊາດ ສສ ຫວຽດນາມ ເຜີຍແຜ່ບົດຮຽນການຄົ້ນຄວ້າວິທະຍາສາດ
ເພື່ອເປັນການປະຕິບັດຕາມແຜນການຂອງການຄົ້ນຄວ້າວິທະຍາສາດ ໃນສົກ 2016-2017 ໃນຕອນແລງຂອງວັນທີ 17 ຕຸລາ 2016 ຢູ່ທີ່ຫ້ອງປະຊຸມຊັ້ນ 1 ຕຶກສູນຂໍ້ມູນຂ່າວສານ ໄດ້ມີການຮັບຟັງການ ເຜີຍແຜ່ບົດຮຽນຂອງການຄົ້ນຄວ້າວິທະຍາສາດຈາກ ທ່ານ ຫງວຽນ ແທງ ຮ່າ ຫົວໜ້າກົມພົວພັນຮ່ວມມືສາກົນ ສະຖາບັນດິດວິທະຍາສາດສັງຄົມແຫ່ງຊາດ ສສ ຫວຽດນາມ ແລະ ເປັນກຽດເຂົ້າຮ່ວມຂອງ ທ່ານ ຮສ ປອ ບຸນຄົງ ຫຼ້າຄຳສາຍ ຮອງຫົວໜ້າ ສມປຊ, ຜູ້ເຂົ້າຮ່ວມມີ ພະນັກງານ, ຄູ-ອາຈານ ແລະ ນັກສຶກສາ ປະລິນຍາໂທ ຮຸ່ນທີ XI.
ສະຖາບັນການເມືອງ ແລະ ການປົກຄອງແຫ່ງຊາດ ເປີດກອງປະຊຸມວຽກງານຄົ້ນຄວ້າວິໄຈ ແລະ ສະໜອງຂໍ້ມູນຂ່າວສານ
ໃນຕອນເຊົ້າຂອງວັນທີ 17 ຕຸລານີ້ ຢູ່ທີ່ຫ້ອງປະຊຸມຕຶກສູນຂໍ້ມູນຂ່າວສານການເມືອງ-ການປົກຄອງ ໄດ້ເປີດກອງປະຊຸມວຽກງານຄົ້ນຄວ້າວິໄຈ ແລະ ສະໜອງຂໍ້ມູນຂ່າວສານ ເຊິ່ງໃຫ້ກຽດເປັນປະທານໃນພິທີ ທ່ານ ຮສ ປອ ທອງສະລິດ ມັງໜໍ່ເມກ ກຳມະການສູນກາງພັກ, ສະມາຊິກສະພາແຫ່ງຊາດ ຊຸດທີ VIII, ເລຂາຄະນະບໍລິຫານງານພັກ, ຫົວໜ້າ ສມປຊ, ຜູ້ເຂົ້າຮ່ວມກອງປະຊຸມມີ ພະນັກງານ, ຄູ-ອາຈານຂັ້ນ ຄະນະວິຊາ ແລະ ພາຍໃນຄະນະວິໄຈຂໍ້ມູນ ແລະ ສະໜອງຂໍ້ມູນຂ່າວສານ.
ນັກສຶກສາ ປະລິນຍາຕີ ຮຸ່ນທີ XXI ທັດສະນະສຶກສາ
ຫຼັງຈາກນັກສຶກສາ ປະລິນຍາຕີ ຮຸ່ນທີ XXI ຫ້ອງ ກ ແລະ ຫ້ອງ ຂ ໄດ້ສຳເລັດການສອບເສັງວິຊາ ເສດຖະສາດການເມືອງ, ທາງຄະນະເສດຖະສາດການເມືອງ ແລະ ຄຸ້ມຄອງເສດຖະກິດ ຈຶ່ງໄດ້ນຳພານັກສຶກສາຮຸ່ນດັ່ງກ່າວ ໄປທັດສະນະສຶກສາຢູ່ ບໍລິສັດ ລາວເອເຊຍ ປາຊີຟິກ ບີເວີລີສ໌ ຈຳກັດ (ໂຮງງານຜະລິດເບຍ) ໃນວັນທີ 12-13 ຕຸລາ 2016 ທີ່ຜ່ານມານີ້. ການທັດສະນະສຶກສາໃນຄັ້ງນີ້, ມີຈຸດປະສົງທີ່ຢາກຈະໃຫ້ນັກສຶກສາ ໄດ້ຮັບຮູ້ເຖິງການບໍລິຫານກິດຈະການຂອງບໍລິສັດ ທີ່ໄດ້ເຕີບໃຫຍ່ຂະຫຍາຍຂຶ້ນເລື້ອຍໆ ແລະ ເຂົ້າໃຈເຖິງການວາງແຜນ ການຕະຫຼາດຂອງບໍລິສັດ ເພື່ອມາສົມທຽບກັບວິຊາທີ່ໄດ້ສຶກສາ.